რჩქვანელობური შიმპანზე

რჩქვანელობური შიმპანზე (ლათ. Pan troglodytes) — ჩხოლარი ადამიერიშ მოგვენი ქიაშ (Hominidae) ფანიაშ პრიმატეფიშ რანწკიშე. ჯუკუ შიმპანზეწკჷმა ართო აკმოკათუნს შიმპანზეშ (Pan) გვარს. თიში ანაგი უმოსი ჸონიერი დო მუსკულამი რე, ვინდარო ჯუკუ შიმოპანზე დო ხვენაშ არანით უმოსი ფართო რე. გიმენგვარობეფი აღიარაფილი რე რჩქვანელობური შიმპანზეშ მუსხირენი გიმენგვარობა: უჩასახეამი შიმპანზე — Pan troglodytes troglodytes — ხვენაშ არენი: კამერუნი, ცენტრალური აფრიკაშ რესპუბლიკა, ეკვატორული გვინეა, გაბონი, კონგოშ რესპუბლიკა დო კონგოშ დემოკრატიული რესპუბლიკა; ბჟადალური შიმპანზე — Pan troglodytes verus — ხვენაშ არენი: გვინეა, გვინეა-ბისაუ, მალი, სიერა-ლეონე, სენეგალი, ლიბერია, კოტ-დ’ივუარი, განა დო ნიგერია; Pan troglodytes vellerosus ნიგერიას დო კამერუნს; შვეინფურთიშ შიმპანზე — Pan troglodytes schweinfurthii — ხვენაშ არენი: ცენტრალური აფრიკაშ რსპუბლიკა, ობჟათე სუდანი, კონგოშ დემოკრატიული რესპუბლიკა, უგანდა, რუანდა, ბურუნდი, ტანზანია დო ზამბია; ბილური შიმპანზეეფი —შიმპანზეშ პოპულაცია, ნამუეფჷთ გენეტიკურო მოგენა შვეინფურთიშ შიმპანზეს, მარა გინორთი უღჷნა კაბეტი ზჷმას დო რჯებას. რჩქვანელობური შიმპანზეშ Y-ქრომოსომული ადამიშ რინაშ ბორჯი იფასებუაფუ 1,1 მილიონი წანაშ კინოხით. რესურსეფი ინტერნეტის DiscoverChimpanzees.org Chimpanzee Genome resources Primate Info Net Pan troglodytes Factsheets Archived 13 January 2008 ვებ-ხასჷლას Wayback Machine. U.S. Fish & Wildlife Service Species Profile Archived 2006-10-02 ვებ-ხასჷლას Wayback Machine.